Kapteeni Pakkanen

Kapteeni Pakkanen () oikealta nimeltään Leonard Snart on DC Comicsin universumissa esiintyvä kuvitteellinen rikollinen, joka on sarjakuvasankari Salaman ja erityisesti toisen ja kolmannen Salaman yksi päävihollisista. Kapteeni Pakkanen teki ensiesiintymisensä Showcase lehden kahdeksannessa numerossa vuonna 1957Cowsill, Alan; Irvine, Alex; Korte, Steve; Manning, Matt; Wiacek, Win; Wilson, Sven (2016). The DC Comics Encyclopedia: The Definitive Guide to the Characters of the DC Universe. DK Publishing. p. 61. Hahmon loivat John Broome ja Carmine Infantino. Kapteeni Pakkasella ei ole mitään supervoimia vaan hän käyttää rikoksien tekemiseen kylmäasettaan, kuten Pakkasherra. Kapteeni Pakkasella on Lisa Snart -niminen sisar, joka on toiminut Golden Glider nimisenä rikollisena ja joskus tämän apulaisena.

Sarjakuvissa
Leonard Snart varttui väkivaltaisen isänsä luona ja hän pakeni isoisänsä luo, joka työskenteli jääautossa. Kun hänen isoisänsä kuoli, Snart kyllästyi isänsä hyväksikäyttöön ja aloitti rikollisen uran. Snart liittyi pienten varkaiden ryhmään, ja ryöstöä suunniteltaessa  jokaiselle annettiin ase ja visiiri, joka suojasi silmiä tulituksen voimakkailta välähdyksiltä. Snart mukautti tämän visiirin myöhemmin tavaramerkkiasukseen. Viime vuosina hän on lisännyt niihin radiovastaanottimen, joka poimii paikallispoliisin taajuuden. Snart ja muut roistot jäivät Salaman vangiksi ja vangittiin. Snart päätti ryhtyä soolouralle, mutta tiesi, että hänen oli tehtävä jotain paikalliselle sankarille, SalamalleWallace, Dan (2008). "Captain Cold". In Dougall, Alastair (ed.). The DC Comics Encyclopedia. New York: Dorling Kindersley. p. 67. Snart yritti löytää keinon jolla tasottaisi mahdollisuutensa Salamaa vastaan, jotta voisi aloittaa rikollisuran Central Cityssä. Hän varasti julkaisemattoman tieteellisen artikkelin, jossa kerrottiin Salaman nopeudesta. Luettuaan artikkelin Snart keksi teorian jonka mukaan syklotronin pitäisi haitata Salaman nopeutta. Snart suunnitteli aseen ja altisti sen säteilylle syklotroni-laboratoriossa. Muokatulla aseella kykeni hetkessä jäädyttämään mitä tahansa.

Toimiessaan rikollisena nimeltä Kapteeni Pakkanen hän joutui usein tekemisiin Salaman kanssa ja oppi samalla luomaan jääläikkiä, jäädyttämään ihmisiä valekuolemaan, tekemään jäisiä seiniä ja jäädyttämään ovia jotta voisi vain potkaisemalla niitä päästä sisään. Myöhemmin Snartin innostus katosi, kun toinen Salamoista ja hänen päävastuksensa Barry Allen kuoli. Kyllästyttyään elämäänsä ilman Salamaa hän perusti siskonsa Lisan kanssa ”Golden Snowball Recoveries” -palvelun, jossa he toimivat palkkionmetsästäjinä.Flash nro 27 Viitattu 4.3.2010 Kaksikko työskenteli hetken kolmannen Salaman kanssa.

Sittemmin Abra Kadabra teki Kapteeni Pakkaselle ja neljälle muulle rikolliselle tarjouksen, joka toisi heille kunnioitusta. Viisikko hyväksyi tarjouksen, mutta he eivät tienneet sen maksavan heidän elämänsä. Sillä heidän kuolemansa vapautti demoni Neronin maanpäälle.Underworld Unleashed nro 1 Viitattu 4.3.2010 Neron käytti sittemmin heidän ruumiitaan hyväksi lähettämällä ne sieluttomina tappajina Salaman perään. Salama onnistui kuitenkin pitkän taistelun jälkeen kumoamaan Neronin aikeet ja palauttamaan roistojen sielut takaisin heidän kehoihinsa.Flash numerot 127-129 Viitattu 4.3.2010 Tapahtuman jälkeen Kapteeni Pakkanen jatkoi muiden rikollisten tavoin rikosten parissa. Hänestä tuli myöhemmin Salaman roistogallerian Konnien johtohahmo.

Kapteeni Pakkanen on toiminut myös väliaikaisesti Suicide Squad -ryhmän jäsenenä muutamaan otteeseen.

Flashpoint-maailmaan pohjautuvissa sarjakuvissa Kapteeni Pakkanen on Citizen Cold -niminen sankari ja Central Cityn suojelijaFlashpoint: Citizen Cold #1 (Kesäkuu 2011). Tällä versiolla hahmosta on oma nimikkomuseo ja samanlainen roistogalleria, kuin Salamallakin.

 Muissa medioissa 
Televisiossa
Flash
Kapteeni Pakkanen esiintyi Salaman omassa vuoden 1990 televisiosarjassa Flash, jossa hahmoa näytteli Michael Champion. Sarjassa Kapteeni Pakkanen oli albiino palkkamurhaaja nimeltään Leonard Wynters, joka käytti aseenaan ydinvoimalla toimivaa kylmäasetta. Vuoden 2014 The Flash televisiosarjassa Kapteeni Pakkasta esitti Wentworth Miller"The Flash: Prison Break Star To Play Captain Cold". Saatuaan haltuunsa Cisco Ramonin kehittämän kylmäaseen, Leonard otti nimekseen Kapteeni Pakkanen ja perusti yhdessä Mick Roryn ja Lisa Snartin kanssa Salaman roistogallerian Rogues eli Konnat.

Legends of Tomorrow
Kapteeni Pakkanen esiintyy päähahmona sarjassa Legends of Tomorrow, jossa häntä esittää Wentworth Miller"Comic-Con: 'Legends of Tomorrow' to Tackle Legion of Doom Villain Team In Season 2".

Animaatiossa
Superystävät
Kapteeni Pakkanen esiintyi ensi kerran animaatiossa Superystävät 1970-luvulla, jossa hän kuuluu Lex Luthorin Tuomion Legioonaan. Tällä versiolla hahmosta oli kalpea sinertävä iho. Sarjassa häntä ääninäytteli Dick Ryal.

Justice League
pienoiskuva|220px|Kapteeni Pakkanen Justice League Unlimitedissa.
Kapteeni Pakkanen teki cameo-esiintymisen Justice Leaguessa, jossa hänet nähdään Salaman energiapatukkamainoksessa.

Justice League Unlimited
Myöhemmin Lex Lang ääninäytteli hahmoa Justice League Unlimitedin jaksossa ”Flash and Substance”. Jaksossa Kapteeni Pakkanen liittoutuu Kapteeni Bumerangin, Tricksterin ja Peilimestarin kanssa yrittäessään päästä eroon Salamasta, jolle kaupunki oli tehnyt oman museon.

Oikeuden Puolustajat: Uusi rintama
Kapteeni Pakkanen teki myös ensiesiintymisensä elokuvassa vuonna 2008 suoraan DVD:lle julkaistussa animaatioelokuvassa Oikeuden Puolustajat: Uusi rintama, jossa hahmon äänenä oli James Arnold Taylor. Elokuvassa hän yrittää ryöstää kasinoa Las Vegasissa. Paikalle saapuva Salama yrittää estää tätä, kunnes Kapteeni Pakkanen huijaa Salamaa väittämällä kaupungissa olevan pommeja. Sillä välin hän yrittää karata helikopterilla, mutta Salama saa hänet juuri kiinni ennen karkumatkaa.

Superman/Batman: Public Enemies
Kapteeni Pakkasella on pieni rooli animaatioelokuvassa Superman/Batman: Public Enemies, vuonna 2009, jossa hahmon äänenä toimii Brian George. Hän on muiden rikollisten tavoin Teräsmiehen perässä, Lex Luthorin luvattua sankarin kiinniottajalle palkkion. Kapteeni Pakkanen on yhdessä Iciclen, Pakkasherran ja Killer Frostin kanssa kuulustelemassa uhkaavasti Batmania.

Batman – pelottomat
Kapteeni Pakkanen esiintyy vuonna 2010 Batman – pelottomat -sarjan jaksossa ”Requiem for a Scarlet Speedster”, jossa hahmon äänenä toimii Steve Blum. Hän tuli auttamaan Helleaaltoa, joka oli joutua Batmanin nujerretuksi. Paikalle saapui myös Säävelho, jonka myötä kolmikko onnistuu kukistamaan Batmanin sulattamalla pronssia tämän päälle. Paikalle saapuvat Jay Garrick ja Poika Salama kukistivat rikolliset. Kapteeni Pakkanen haluaa jatkossa takaisin hänen mielestä oikean Salaman ja haukkuu itsekseen Garrickiä vanhukseksi ja Poika Salamaa vauvaksi.

DC Super Hero Girls
Kapteeni Pakkanen esiintyy vuoden 2015 DC Super Hero Girls -sarjan jaksossa "Fortress of Solidarity", jossa häntä ääninäyttelee Matthew Mercer. Jaksossa hän kohtasi Terästytön arktisella alueella ja yritti varastaa hänen kaulassaan olevan kristallin aikoen käyttää sitä uuden jääkauden luomiseen, mutta Lepakkotyttö, Killer Frost, Ihmenainen ja Mera onnistuivat pysäyttämään hänet ja jäädyttämään hänet.

Young Justice
Kapteeni Pakkanen esiintyy Young Justice animaatiosarjassa, jossa häntä ääninäyttelee Alan Tudyk"Comic-Con 2010: Young Justice".

Justice League: The Flashpoint Paradox
Kapteeni Pakkanen esiintyy animaatioelokuvassa Justice League: The Flashpoint Paradox, jossa häntä ääninäyttelee Danny Jacobs. Tämä versio hahmosta toimi Konnien jäsenenä. Hahmon Citizen Cold versio nähtiin cameo-roolissa Flashpoint aikajanassa.

JLA Adventures: Trapped in Time
Kapteeni Pakkanen esiintyi animaatioelokuvassa JLA Adventures: Trapped in Time, jossa häntä ääninäytteli Corey Burton"Behind The Voice Actors - Corey Burton". Elokuvassa Kapteeni Pakkanen oli Tuomion Legioonan jäsen.

Harley Quinn
Kapteeni Pakkanen esiintyi Harley Quinn animaatiosarjassa, jossa häntä ääninäyttelee Ben Levin. Tämä versio hahmosta on Tuomion Legioonan ja "Cold Boys" ryhmän jäsen.

Kapteeni Pakkanen esiintyy myös animaatioelokuvissa Lego DC Comics: Batman Be-Leaguered, Lego DC Comics Super Heroes: Justice League vs. Bizarro League, Lego DC Comics Super Heroes: Justice League: Attack of the Legion of Doom ja Lego DC Comics Super Heroes: The Flash, joissa häntä ääninäyttelee Kevin Michael Richardson"Behind The Voice Actors - Kevin Michael Richardson".

Videopelit
Kapteeni Pakkanen esiintyy vuonna 2010 DC Universe Online -pelissä, jossa hän ei ole pelattavana hahmona. Häntä ääninäyttelee pelissä Ryan Wickerham.
Kapteeni Pakkanen esiintyy Batman: The Brave and the Bold – The Videogame -pelissä, jossa häntä ääninäyttelee Steve Blum.
Kapteeni Pakkanen esiintyy pelattavana hahmona DC Unchained -pelissä.
Kapteeni Pakkanen esiintyy pelattavana hahmona vuoden 2017 tappelupelissä Injustice 2, jossa häntä ääninäyttelee C. Thomas Howell.
Kapteeni Pakkanen esiintyy Lego Batman 2: DC Super Heroes -pelissä, jossa häntä ääninäyttelee Steve Blum.
Kapteeni Pakkanen esiintyy pelattavana hahmona Lego Batman 3: Beyond Gotham -pelissä, jossa häntä ääninäyttelee Robin Atkin Downes.
Kapteeni Pakkanen esiintyy Lego DC Super Villains pelissä, jossa häntä ääninäyttelee Steve Blum.

 Hahmoa näytelleet 
 Vuodet  Näyttelijät  Sarjat  Elokuvat  Videopelit 1978  Dick Ryal  Superystävät   1991  Michael Champion  Flash    2006  Lex Lang  Justice League Unlimited   2008  James Arnold Taylor   Oikeuden Puolustajat: Uusi rintama  2009  Michael Gough   Superman/Batman: Public Enemies  2010  Steve Blum  Batman – pelottomat   Batman: The Brave and the Bold – The Videogame 2014–2016  Wentworth Miller  The FlashLegends of Tomorrow  Superhero Fight Club   2017  C. Thomas Howell    Injustice 2

Vastaanotto ja arvostelu
Vuonna 2009 Kapteeni Pakkanen oli listattu sijalle 27 IGN-sivuston laatimassa kautta aikain sata suurinta sarjakuvarikollista.Captain Cold is number 27 IGN Viitattu 8.8.2009 

Lähteet

Luokka:DC-universumin superroistot
Luokka:Kuvitteelliset murhaajat